

**u partnerstvu sa opštinom Gacko**

**Izvještaj o održanom drugom mentorskom sastanku u okviru javnog poziva za predaju projektnih prijedloga u sklopu projekta Regionalni program lokalne demokratije na Zapadnom Balkanu 2 (ReLOaD2) u Opštini Gacko**

U okviru Javnog poziva za organizacije civilnog društva/nevladine organizacije za predaju prijedloga projekata koji se organizuje u sklopu projekta „Regionalni program lokalne demokratije na Zapadnom Balkanu 2“ (ReLOaD2)[[1]](#footnote-2) u saradnji sa Opštinom Gacko, 19.05.2023. godine u trajanju od 12.00 do 13.30 sati održan je drugi od tri planirana mentorska sastanka za zainteresovane predstavnike i predstavnice organizacija civilnog društva (OCD).

Termin mentorskog sastanka je najavljen na zvaničnoj internet stranici Opštine Gacko. Sastanak je održan u Skupštinskoj sali Opštine Gacko (Solunskih dobrovoljaca br.2). Sastanku je, pored mentora i predstavnika/ca Opštine Gacko, prisustvovalo ukupno 8 predstavnika/ica iz 6 OCDa (2 muškarca i 6 žena).

Čitav mentorski sastanak je protekao u analizi nacrta logičkih okvira koje su donijeli predstavnici organizacija. Treba takođe istaći da predstavnici nekih organizacija nisu mogle prisustvovati mentorskom sastanku ali su poslale svoje nacrte logičkog okvira putem svojih kolega iz drugih organizacija. Analiza je pokazala da u dobroj mjeri postoji razumjevanje logičkog okvira i definiranja osnovnih elemenata unutar njega. Tehnički govoreći, odnos između specifičnog cilja i rezultata je razumljiv i dobro postavljen. Najveći dio diskusije je suštinski bio usmjeren na pitanja vezana za same aktivnosti i njihovu ulogu u ostvarenju očekivanih rezultata. U tom kontekstu organizacijama je sugerisano da pokušaju projekte obogatiti nekim, novim, inovativnijim aktivnostima koje mogu biti interesantne i ciljnoj grupi ali i čitavoj zajednici.

Dio sastanka je bio posvećen i definiranju ciljnih grupa i predstavnicima organizacija je skrenuta pažnja na važnost odabira ciljne grupe, njenu kvantifikaciju ali i potrebu da se jasno označi put kojim se dolazi do ciljne grupe.

Na sastanku je takođe razgovarano i o indikatorima, načinima kako se oni postavljaju, te vezi između indikatora i početnog stajališta. Ponovljeno je da početno stajalište treba da iskaže trenutno stanje i da će se ostvarenje ciljeva upravo mjeriti kroz odnos početnog stanja i definisanih indikatora. Naglašeno je da indikatori moraju biti mjerljivi i da se prilikom njihovog definisanja pronađe optimalan odnos između realnosti i same ambicije.

**Posljednji, treći, mentorski sastanak je zakazan za petak 26.05.2023. u Skupštinskoj sali Opštine Gacko (Solunskih dobrovoljaca br.2).**

1. Regionalni program lokalne demokratije na Zapadnom Balkanu2 (ReLOaD2) finansira Europska unija (EU), a provodi Razvojni program Ujedinjenih nacija (UNDP). [↑](#footnote-ref-2)